Document ID: 32002R2091

32002R2091
L 322/11
JURNALUL OFÍCIAL AL UNIUNII EUROPENE
REGULAMENTUL (CE) NR. 2091/2002 AL COMISIEI
din 26 noiembrie 2002
de modificare a Regulamentului (CE) nr. 2870/2000 de stabilire a metodelor comunitare de referință pentru analiza băuturilor spirtoase
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase (1), modificat de Actul de aderare al Austriei, Finlandei și Suediei, în special articolul 4 alineatul (8),
întrucât:
(1)
Regulamentul (CE) nr. 2870/2000 al Comisiei din 19 decembrie 2000 de stabilire a metodelor comunitare de referință pentru analiza băuturilor spirtoase (2) descrie aceste metode într-o anexă.
(2)
Patru metode de analiză pentru determinarea anetolului în băuturile spirtoase cu aromă de anason, a acidului glicirizic și a calconelor în pastis, precum și a gălbenușului de ou în lichiorul de ou și în lichiorul pe bază de ou au fost validate în conformitate cu criterii recunoscute internațional în cadrul unui proiect de cercetare susținut de către Comisie.
(3)
Aceste patru metode pot fi recunoscute ca metode comunitare de referință și trebuie adăugate la anexa la Regulamentul (CE) nr. 2870/2000.
(4)
Măsurile prevăzute în prezentul regulament sunt conforme cu avizul Comitetului de aplicare pentru băuturi spirtoase,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2870/2000 se modifică după cum urmează:
(1)
În sumarul anexei, termenii „(p.m.)” de la punctele V, VI, VII și IX se elimină.
(2)
Punctele V, VI, VII și IX din anexa la prezentul regulament se adaugă după capitolul III.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 noiembrie 2002.

Labels: 7
3
17